CONCACAF
Nogometna konfederacija Sjeverne, Centralne Amerike i Kariba poznat kao CONCACAF (engleski: Confederation of North, Central American and Caribbean Association Football) je kontinentalno i najviše upravno tijelo udruženja nogometnih saveza u Sjevernoj, Centralnoj Americi i Karibima i jedan je od šest FIFA-inih konfederacija. Sjedište konfederacije se nalazi u Miamiju, Sjedinjene Američke Države. CONCACAF je odgovoran za organizaciju i upravljanje međunarodnih nogometnih turnira Sjeverna, Centralne Amerike i Kariba. Tri nogometne asocijacije iz Južne Amerike: Gvajana, Francuska Gvajana i Surinam su također članovi CONCACAF-a. CONCACAF je osnovan u sadašnjem obliku 18. septembra 1961. godine u Meksiku, sa spajanjem nogometne konfederacije Sjeverne Amerike (The North American Football Confederation) i nogometnom konfederacijom Sjeverne Amerike i Kariba (Confederacion Centroamericana y del Caribe de Futbol), čime je postao jedan od tada pet tadašnjih konfederacija FIFA-e. Osnovne administrativne funkcije saveza su bile organiziracije natjecanja za nacionalne timove i klubove, kao i organizacija kvalifikacija za Svjetsko prvenstvo. CONCACAF je treća najuspješnija FIFA-ina konfederacija od ukupnih šest uprkos tome što je treći na rangu u smislu zemalja članica. U CONCACAF konfederaciji Meksiko je najviše dominirao u muškoj konkurenciji ranih godina, međutim, od 2000. godine Sjedinjene Američke Države su postigle najviše uspjeha. Sjedinjene Američke Države su jedina ekipa izvan Evrope i Južne Amerike kaja je osvojila medalju na Svjetskom prvenstvu, osvojivši treće mjesto 1930. godine. Sjedinjene Američke Države su također igrali i u četvrtfinalu Svjetskog prvenstva 2002. kao i u finalu Kupu konfederacija 2009. godine. Meksiko je završio šesti na Svjetskim prvenstvima 1970. i 1986. te osvojio Kup konfederacija 1999. godine. Obje nacije su osvojile sve u takmičenjima CONCACAF Gold kupa. U posljednjih nekoliko godina Kostarika je također pokazala moć u regiji, 2014. je postala četvrta ekipa iz CONCACAF konfederacije koja je igrala u četvrtfinalu Svjetskog prvenstva. Sjedinjene Američke Države, u ženskom nogometu, su vrlo uspješne gdje su uspjele osvojiti bilo koji od tri glavna turnira: Svjetsko prvenstvo (2 puta), Olimpijske igre (4 puta), i Algarve kup (9 puta).